ddrg/super_eurlex huggingface dataset:
Úradný vestník L 082 , 06/04/1972 S. 0012 - 0012

Fínske špeciálne vydanie: Kapitola 3 Zväzok 4 S. 0100

Dánske špeciálne vydanie: Série I Kapitola 1972(I) S. 0276

Švédske špeciálne vydanie: Kapitola 3 Zväzok 4 S. 0100

Anglické špeciálne vydanie: Série I Kapitola 1972(I) S. 0286

Grécke špeciálne vydanie: Kapitola 03 Zväzok 7 S. 0169

Španielske špeciálne vydanie: Kapitola 03 Zväzok 5 S. 0175

Portugalské špeciálne vydanie Kapitola 03 Zväzok 5 S. 0175



Nariadenie Komisie (EHS) č. 688/72 z 28. marca 1972, ktorým sa mení a dopĺňa nariadenie (ES) č. 1767/68 o systéme minimálnych cien za vývoz kvitnúcich cibuliek a hľúz do tretích krajín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/68 [1] o ustanovení spoločnej organizácie na trhu živých stromov a iných rastlín, cibuliek, koreňov a podobne, rezaných kvetov a okrasných listnatých rastlín, a najmä na jeho článok 7 (2), keďže článok 1 nariadenia Komisie (EHS) č. 1767/68 [2] zo 6. novembra 1968 o systéme minimálnych cien za vývoz kvitnúcich cibuliek a hľúz do tretích krajín, ktoré bolo zmenené a doplnené nariadením (EHS) č. 1946/70 [3], stanovuje, že minimálne vývozné ceny by mali byť každý rok stanovené najneskôr 31. októbra, s výnimkou cien pre druhy begónií, siningií, gladiol, dálií a ľalií, ktoré musia byť stanovené najneskôr ako 31. decembra; keďže každý členský štát by mal každý rok, do 1. decembra, pokiaľ ide o druhy begónií, siningií, gladiol, dálií a ľalií, a do 15. októbra, pokiaľ ide o ostatné druhy, pre ktoré platí systém minimálnych vývozných cien, poskytnúť všetky informácie potrebné pre zhodnotenie trendov cien na medzinárodných trhoch a pre stanovenie minimálnych cien; keďže skúsenosti ukazujú, že členské štáty nie sú schopné dodať informácie uvedené v článku 1 (3) nariadenia (EHS) č. 1767/68 v rámci určených časových limitov; keďže, aby sa zabezpečila správna aplikácia uvedeného nariadenia, rôzne dátumy stanovené pre odoslanie týchto informácií a následne dátumy pre stanovenie minimálnych vývozných cien pre rozličné kvitnúce cibuľky by sa mali zmeniť; keďže opatrenia stanovené v tomto nariadení sú v súlade so stanoviskom Riadiaceho výboru pre živé rastliny, PRIJALA TOTO NARIADENIE: Článok 1 1. "1. Minimálne vývozné ceny stanovené v článku 7 nariadenia (EHS) č. 234/68 sa stanovia každý rok najneskôr: - 31. marca pre druhy begónií, siningií, gladiol, dálií a ľalií; - 31. januára pre ostatné druhy. Tieto ceny platia pre druhy zozbierané po dátume, kedy boli stanovené." 2. V odseku 3 toho istého článku sa 1. december a 15. október nahradia v tomto poradí 1. marcom a 1. januárom. Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. júna 1996 Za Komisiu Franz Fischler člen Komisie [1] Ú. v. ES L 55, 2.3.1968, s. 1. [2] Ú. v. ES L 271, 7.11.1968, s. 7. [3] Ú. v. ES L 215, 30.9.1970, s. 15. --------------------------------------------------
Official Journal L 233 , 04/09/1980 P. 0013 - 0013

Greek special edition: Chapter 03 Volume 30 P. 0139

Spanish special edition: Chapter 03 Volume 19 P. 0012

Portuguese special edition Chapter 03 Volume 19 P. 0012

Finnish special edition: Chapter 3 Volume 12 P. 0103

Swedish special edition: Chapter 3 Volume 12 P. 0103



NARIADENIE KOMISIE (EHS) č. 2309/80 z 3. septembra 1980, ktoré po tretíkrát mení a dopĺňa nariadenie (EHS) č. 2960/77 o podrobných pravidlách pre predaj olivového oleja prostredníctvom intervenčných agentúr KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi1, naposledy zmeneného a doplneného nariadením (EHS) č. 1917/802, najmä na jeho článok 12 ods. 4, keďže článok 16 ods. 1 nariadenia Komisie (EHS) č. 2960/773, naposledy zmeneného a doplneného nariadením (EHS) č. 914/804, stanovuje, že v prípade predaja na vývoz, nemá vyvážaný olej nárok na vývoznú subvenciu; keďže príčinou tohto ustanovenia je, že minimálna cena verejnej súťaže je stanovená na základe cien svetového trhu; keďže z tohto dôvodu by vyvážané oleje mali byť vyňaté z nároku na podporu spotreby; keďže v dôsledku toho, je potrebné doplniť článok 16 nariadenia (EHS) č. 2960/77; keďže opatrenia tohto nariadenia sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Článok 16 ods. 1 nariadenia (EHS) č. 2960/77 sa nahrádza takto: "Článok 16 1. V prípade predaja na vývoz nemá vyvážaný olej nárok na vývoznú subvenciu stanovenú v súlade s ustanoveniami nariadenia č. 171/67/EHS, ani na spotrebnú podporu uvedenú v článku 11 nariadenia č. 136/66/EHS. Na účely nariadenia (EHS) č. 754/76 sa však takýto olej považuje za olej, ktorý spĺňa všetky ustanovenia článku 2 ods. 1 uvedeného nariadenia po dokončení vývozných colných formalít." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 3. septembra 1980 Za Komisiu Finn GUNDELACH podpredseda 1 Ú. v. ES 172, 30.9.1966, s. 3025/66. 2 Ú. v. ES L 186, 19.7.1980, s. 1. 3 Ú. v. ES L 348, 30.12.1977, s. 46. 4 Ú. v. ES L 98, 16.4.1980, s. 6.
Úradný vestník L 226 , 29/08/1980 S. 0033 - 0033

Fínske špeciálne vydanie: Kapitola 11 Zväzok 9 S. 0190

Grécke špeciálne vydanie: Kapitola 11 Zväzok 21 S. 0143

Švédske špeciálne vydanie: Kapitola 11 Zväzok 9 S. 0190

Španielske špeciálne vydanie: Kapitola 04 Zväzok 1 S. 0132

Portugalské špeciálne vydanie Kapitola 04 Zväzok 1 S. 0132



Nariadenie Rady (EHS) č. 2213/80 z 27. júna 1980 o uzavretí dohody medzi vládou Republiky Guinea-Bissau a Európskym hospodárskym spoločenstvom o rybolove z pobrežia Guiney-Bissau a o dvoch súvisiacich výmenách listov RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže je v záujme spoločenstva schváliť Dohodu medzi Európskym hospodárskym spoločenstvom a vládou Republiky Guinea-Bissau o rybolove z pobrežia Guiney-Bissau a dve súvisiace výmeny listov, podpísané v Bruseli 27. februára 1980; keďže uzavretím uvedenej dohody sa stáva zbytočným rozhodnutie Rady 80/255/EHS z 26. februára 1980 o uzavretí Dohody vo forme výmeny listov o dočasnom uplatňovaní dohody medzi vládou Republiky Guinea-Bissau a Európskym hospodárskym spoločenstvom a dvoch súvisiacich výmen listov [2]; PRIJALA TOTO NARIADENIE: Článok 1 Dohoda medzi vládou Republiky Guinea-Bissau a Európskym hospodárskym spoločenstvom o rybolove z pobrežia Guiney-Bissau a dve súvisiace výmeny listov sa týmto schvaľujú v mene spoločenstva. Texty uvedené v predchádzajúcom odseku sú pripojené k tomuto nariadeniu. Článok 2 Predseda Rady predloží oznámenie, ktoré ustanovuje článok 18 dohody [3]. Článok 3 Rozhodnutie 80/255/EHS sa týmto zrušuje. Článok 4 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli, 27. júna 1980 Za Radu Predseda A. Sarti [1] Ú. v. ES C 85, 8.4.1980, s. 103. [2] Ú. v. ES L 58, 1.3.1980, s. 73. [3] Generálny sekretariát Rady uverejní dátum vstupu do platnosti dohody v Úradnom vestníku Európskych spoločenstiev. --------------------------------------------------
Úradný vestník L 147 , 04/06/1981 S. 0001 - 0001

Španielske špeciálne vydanie: Kapitola 02 Zväzok 8 S. 0255

Portugalské špeciálne vydanie Kapitola 02 Zväzok 8 S. 0255



Nariadenie Rady (EHS) č. 1492/81 z 19. mája 1981 o uzatvorení dohody o gréckej jazykovej verzii Dohody medzi Európskym hospodárskym spoločenstvom, Švajčiarskou konfederáciou a Rakúskou republikou o rozšírení oblasti uplatňovania pravidiel prepravy v spoločenstve RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže Grécka republika je povinná následkom vstupu do spoločenstva rešpektovať Dohodu medzi Európskym hospodárskym spoločenstvom, Švajčiarskou konfederáciou a Rakúskou republikou o rozšírení oblasti uplatňovania pravidiel prepravy v spoločenstve [1] podpísanú 12. júla 1977; keďže táto dohoda je spísaná v dánskom, holandskom, anglickom, francúzskom, nemeckom a talianskom jazyku a všetkých šesť jazykových verzií je rovnako autentických; keďže je súčasne nevyhnutné, aby text v gréckom jazyku mal rovnakú účinnosť ako uvedené jazykové verzie; keďže sa schvaľuje dohoda o jazykovej verzii dohody z 12. júla 1977 v gréckom jazyku, PRIJALA TOTO NARIADENIE: Článok 1 Dohoda o gréckej jazykovej verzii Dohody medzi Európskym hospodárskym spoločenstvom, Švajčiarskou konfederáciou a Rakúskou republikou o rozšírení oblasti uplatňovania pravidiel prepravy v spoločenstve je týmto schválená v mene spoločenstva. Text dohody je pripojený k tomuto nariadeniu. Článok 2 Predseda Rady predloží oznámenie, ktoré ustanovuje článok 2 dohody [2]. Článok 3 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. mája 1981. Za Radu predseda D. F. van der Mei [1] Ú. v. ES L 142, 9.6.1977, s. 1. [2] Generálny sekretariát Rady uverejní dátum nadobudnutia účinnosti dohody v Úradnom vestníku Európskych spoločenstiev. --------------------------------------------------
Úradný vestník L 228 , 04/08/1982 S. 0004 - 0004

Fínske špeciálne vydanie: Kapitola 1 Zväzok 2 S. 0022

Španielske špeciálne vydanie: Kapitola 01 Zväzok 3 S. 0222

Švédske špeciálne vydanie: Kapitola 1 Zväzok 2 S. 0022

Portugalské špeciálne vydanie Kapitola 01 Zväzok 3 S. 0222



Nariadenie Rady (ESUO, EHS, Euratom) č. 2151/82 z 28. júla 1982, ktorým sa mení a dopĺňa nariadenie (EHS, Euratom, ESUO) č. 260/68 stanovujúce podmienky a postup uplatňovania dane z peňažných dávok Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev; so zreteľom na Protokol o výsadách a imunitách Európskych spoločenstiev, a najmä na jeho článok 13; so zreteľom na návrh Komisie; keďže nariadenie Rady (EHS, Euratom, ESUO) č. 260/68 [1], naposledy zmenené a doplnené nariadením (ESUO, EHS, Euratom) č. 1544/73 [2] sa musí zmeniť a doplniť, aby sa zohľadnilo nariadenie Rady (EHS, Euratom, ESUO) č. 2150/82 z 28. júla 1982, ktoré zavádza osobitné a dočasné kritéria na ukončenie služby štátnych úradníkov Európskych spoločenstiev v dôsledku vstupu Gréckej republiky [3], PRIJALA TOTO NARIADENIE: Článok 1 - "tí, ktorí majú nárok na dávky za ukončenie služby podľa článku 2 nariadenia (EHS, Euratom, ESUO) č. 2150/82." Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych Spoločenstiev. Uplatňuje sa odo dňa nadobudnutia účinnosti nariadenia (ESUO, EHS, Euratom) č. 2150/82. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. júla 1982 Za Radu predseda O. Møller [1] Ú. v. ES L 56, 4.3.1968, s. 8. [2] Ú. v. ES L 155, 11.6.1973, s. 6. [3] Ú. v. ES L 228, 4.8.1982, s. 1. --------------------------------------------------
Úradný vestník L 281 , 04/10/1982 S. 0001 - 0001

Španielske špeciálne vydanie: Kapitola 11 Zväzok 16 S. 0013

Portugalské špeciálne vydanie Kapitola 11 Zväzok 16 S. 0013



Nariadenie Rady (EHS) č. 2613/82 z 21. septembra 1982 o uzavretí Rámcovej dohody o spolupráci medzi Európskym hospodárskym spoločenstvom a Brazílskou federatívnou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže na dosiahnutie svojich cieľov v oblasti zahraničných hospodárskych vzťahov by malo spoločenstvo schváliť rámcovú dohodu o spolupráci s Brazílskou federatívnou republikou; keďže určité formy hospodárskej spolupráce zakotvené v dohode prekračujú rámec oprávnení vymedzených v oblasti spoločnej obchodnej politiky, PRIJALA TOTO NARIADENIE: Článok 1 Týmto sa v mene spoločenstva schvaľuje Rámcová dohoda o spolupráci medzi Európskym hospodárskym spoločenstvom a Brazílskou federatívnou republikou. Text dohody tvorí prílohu tohto nariadenia. Článok 2 Na základe článku IX dohody oznámi predseda Rady za Európske hospodárske spoločenstvo záver konania, potrebného pre nadobudnutie účinnosti dohody [2]. Článok 3 Toto nariadenie nadobudne účinnosť deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. septembra 1982 Za Radu predseda U. Ellemann-jensen [1] Ú. v. ES C 28, 9.2.1981, s. 69. [2] Deň nadobudnutia účinnosti dohody uverejní v Úradnom vestníku Európskych spoločenstiev generálny sekretariát Rady. --------------------------------------------------
Úradný vestník L 150 , 08/06/1983 S. 0001 - 0001

Fínske špeciálne vydanie: Kapitola 11 Zväzok 11 S. 0003

Španielske špeciálne vydanie: Kapitola 11 Zväzok 18 S. 0220

Švédske špeciálne vydanie: Kapitola 11 Zväzok 11 S. 0003

Portugalské špeciálne vydanie Kapitola 11 Zväzok 18 S. 0220



Nariadenie Rady (EHS) č. 1457/83 z 26. mája 1983 o uzavretí dohody vo forme výmeny listov týkajúcej sa článku 10 rámcovej dohody o spolupráci medzi Európskym hospodárskym spoločenstvom a Brazílskou federatívnou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže po pristúpení Helénskej republiky k Spoločenstvu je potrebné zmeniť a doplniť článok 10 rámcovej dohody o spolupráci medzi Európskym hospodárskym spoločenstvom a Brazílskou federatívnou republikou a na tento účel je potrebné schváliť dohodu vo forme výmeny listov, PRIJALA TOTO NARIADENIE: Článok 1 Dohoda vo forme výmeny listov týkajúca sa článku 10 rámcovej dohody o spolupráci medzi Európskym hospodárskym spoločenstvom a Brazílskou federatívnou republikou sa týmto za Spoločenstvo schvaľuje. Text dohody je prílohou tohto nariadenia. Článok 2 Predseda Rady je týmto poverený určiť osobu, ktorá podpíše dohodu, aby bola pre Spoločenstvo záväzná. Článok 3 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 26. mája 1983 Za Radu predseda Otto Graf Lambsdorff [1] Ú. v. ES C 96, 11.4.1983, s. 89. --------------------------------------------------
Úradný vestník L 352 , 15/12/1983 S. 0002 - 0002

Fínske špeciálne vydanie: Kapitola 3 Zväzok 17 S. 0021

Španielske špeciálne vydanie: Kapitola 03 Zväzok 29 S. 0150

Švédske špeciálne vydanie: Kapitola 3 Zväzok 17 S. 0021

Portugalské špeciálne vydanie Kapitola 03 Zväzok 29 S. 0150



Nariadenie Rady (EHS) č. 3519/83 z 12. decembra 1983, ktorým sa stanovujú niektoré opatrenia pre kyslé rafinované oleje pochádzajúce z vedľajších produktov olivového oleja alebo rezíduí olivového oleja RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie (EHS) č. 3172/80 [3], naposledy zmenené a doplnené nariadením (EHS) č. 2551/83 [4] ustanovuje, že ku všetkým vedľajším produktom rafinácie olivového oleja alebo oleja z rezíduí olivového oleja vyrobeného v spoločenstve by sa na účely kontroly kvality oleja upravovaného v schválených závodoch malo pridávať určené množstvo určitých neolivových produktov; keďže tieto kontroly sa v súčasnosti nevzťahujú na kyslé rafinované oleje pochádzajúce z vedľajších produktov olivového oleja a jeho rezíduí; keďže i naďalej existuje riziko podvodného vydávania esterifikovaných olejov, ktoré majú vlastnosti olivového oleja a sú vyrábané z kyslých rafinovaných olejov, za olivový olej určený na ľudskú spotrebu a že v súvislosti s tým existuje riziko neoprávneného pridelenia subvencií na konzumáciu; keďže vzhľadom na snahu predchádzať tomuto riziku by sa s kyslými rafinovanými olejmi malo zachádzať rovnako ako s vedľajšími produktmi rafinácie, PRIJALA TOTO NARIADENIE: Článok 1 S kyslými rafinovanými olejmi pochádzajúcimi z vedľajších produktov olivového oleja alebo oleja z rezíduí olivového oleja spadajúcimi pod položku 15.10 C Spoločného colného sadzobníka sa môže zachádzať rovnako ako s vedľajšími produktmi rafinácie olivového oleja alebo oleja z rezíduí olivového oleja spadajúcimi pod položku 15.17 B Spoločného colného sadzobníka. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. decembra 1983 Za Radu predseda C. Simitis [1] Ú. v. ES C 253, 21.9.1983, s. 4. [2] Stanovisko doručené 18. novembra 1983 (ešte neuverejnené v úradnom vestníku). [3] Ú. v. ES L 331, 9.12.1980, s. 27. [4] Ú. v. ES L 252, 13.9.1983, s. 8. --------------------------------------------------
Official Journal L 088 , 31/03/1984 P. 0051 - 0051

Spanish special edition: Chapter 03 Volume 30 P. 0048

Portuguese special edition Chapter 03 Volume 30 P. 0048

Finnish special edition: Chapter 3 Volume 17 P. 0092

Swedish special edition: Chapter 3 Volume 17 P. 0092



NARIADENIE KOMISIE (EHS) č. 838/84 z 30. marca 1984, ktoré mení a dopĺňa nariadenie (EHS) č. 3136/78 stanovujúce podrobné pravidlá pre určenie dovozného poplatku pre olivový olej pri verejnej súťaži KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o založení spoločnej organizácie trhu s olejmi a tukmi1, naposledy zmeneného a doplneného nariadením (EHS) č. 1413/822, najmä na jeho článok 16 ods. 6, keďže článok 6 nariadenia Komisie (EHS) č. 3136/783, naposledy zmeneného a doplneného nariadením (EHS) č. 134/844, ktoré stanovuje, že verejná súťaž sa bude vzťahovať iba na žiadosti pre dovozné povolenia pre množstvo vyššie než 5 250 kilogramov výrobku, ktorého sa žiadosť týka; keďže pre množstvo nepresahujúce 5 000 kilogramov je použitá dávka minimálnou dávkou platnou odo dňa dovozu pre každú príslušnú kategóriu olivového oleja; keďže skutočnosti dokazujú, že toto stanovené množstvo prevyšuje úroveň, pri ktorej by mohlo existovať nebezpečenstvo využívania tohto postupu s cieľom obchádzania štandardného systému pre určenie dovoznej dávky verejnou súťažou; keďže je potrebné upraviť príslušné opatrenia, aby sa znížilo maximálne množstvo, pri ktorom možno využiť zjednodušený postup; keďže opatrenia tohto nariadenia sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Nariadenie (EHS) č. 3136/78 sa mení a dopĺňa takto: 1. v článku 6 ods. 1 "5 250 kilogramov" sa nahrádza "10 500 kilogramov". 2. v článku 6 ods. 3 "5 000 kilogramov" sa nahrádza "10 000 kilogramov". Článok 2 Toto nariadenie nadobúda účinnosť 1. apríla 1984. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. marca 1984 Za Komisiu Poul DALSAGER člen Komisie 1 Ú. v. ES 172, 30.9.1966, s. 3025/66. 2 Ú. v. ES L 162, 12.6.1982, s. 6. 3 Ú. v. ES L 370, 30.12.1978, s. 72. 4 Ú. v. ES L 17, 19.1.1984, s. 21.
Úradný vestník L 328 , 15/12/1984 S. 0008 - 0008

Fínske špeciálne vydanie: Kapitola 2 Zväzok 4 S. 0046

Španielske špeciálne vydanie: Kapitola 02 Zväzok 13 S. 0004

Švédske špeciálne vydanie: Kapitola 2 Zväzok 4 S. 0046

Portugalské špeciálne vydanie Kapitola 02 Zväzok 13 S. 0004



Nariadenie Komisie (EHS) č. 3516/84 z 13. decembra 1984 o klasifikácii tovaru podpoložky 08.12 C Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré sa majú prijať pre jednotné používanie nomenklatúry Spoločného colného sadzobníka [1], naposledy zmenené a doplnené nariadením (EHS) č. 2055/84 [2], a najmä na jeho článok 3; keďže na zabezpečenie jednotného používania nomenklatúry Spoločného colného sadzobníka sa musia prijať opatrenia týkajúce sa klasifikácie vykôstkovaných sliviek, vhodných na spotrebu, s obsahom vlhkosti neprekračujúcim 35 %, do ktorých je pridaná kyselina askorbová; keďže položka 08.12 Spoločného colného sadzobníka uvedeného v prílohe nariadenia Rady (EHS) č. 950/68 [3], naposledy zmeneného a doplneného nariadením (EHS) č. 3400/84 [4], uvádza najmä sušené ovocie, iné v položkách č. 08.01 až 08.05 vrátane; keďže príslušné výrobky majú vlastnosti tovaru, ktorý patrí pod položku 08.12, a preto musia byť klasifikované pod touto položkou; keďže v rámci tejto položky podpoložka 08.12 C je najvhodnejšia; keďže opatrenia stanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Vykôstkované slivky vhodné na spotrebu s obsahom vlhkosti, ktorý nepresahuje 35 % a do ktorých je pridaná kyselina askorbová, sa v Spoločnom colnom sadzobníku klasifikujú pod položkou: 08.12 Ovocie, sušené, iné ako v položkách č. 08.01, 08.02, 08.03, 08.04 alebo 08.05: C. Slivky Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. decembra 1984 Za Komisiu Karl-Heinz Narjes člen Komisie [1] Ú. v. ES L 14, 21.1.1969, s. 1. [2] Ú. v. ES L 191, 19.7.1984, s. 1. [3] Ú. v. ES L 172, 22.7.1968, s. 1. [4] Ú. v. ES L 320, 10.12.1984, s. 1. --------------------------------------------------